《访赠龚半千 其二》
清代·汪森

似子成高隐，无惭处士名。换鹅将乞米，手写代躬耕。

迹已稀城市，交还重友生。风尘余未谢，肯许订鸥盟。

作者简介：（1653—1726）浙江桐乡人，祖籍休宁，字晋贤，号碧巢。周筼诗弟子。贡生。官桂林通判，迁太平府，官至刑、户两部郎中。曾与朱彝尊同定《词综》。家有裘杼楼，藏书极富。又于桂林编《粤西统载》。有《小方壶存稿》。